רשות המים והביוב - אינה מצליחה בפעולות אכיפה נגד שימוש במים שפירים להשקיית גינות - העדר שקיפות.
10.10.08 " ישראל מתיישבת אבל העירייות מבזבזות את המים" בישרו מודעות ענק בעיתונים, שפירסמה רשות המים. בעיני בושה, מודעות אלה, של רשות הן בזבוז כספי הציבור, לא ישיגו את מטרתן והן נראות גרוטסקיות, נוכח אוזלת ידה ודרך טיפולה התמוהה של רשות המים, לפקח על העירייות לבל יבזבזו מים. ראה בהמשך.
על דרך פעולת רשות המים בנושא ביזבוז המים דרך אספקלריה של טיפול רשות המים על בזבוז על-ידי עיריית הרצליה הקש: מחדלי רשות המים נוכח בזבוז המים של עיריית הרצליה הכתוב נשמע כפליטון, אך הוא מציאות עגומה.
בשנת 2007 הוקמה הרשות הממשלתית למים ולביוב, כדי ליצור גוף בעל ראיה כוללת של צרכי משק המים, ואשר ריכוז הסמכויות יהיה בידי גורם מקצועי-ממשלתי שבידיו הכלים והיכולת לנהל ולפקח בצורה הנכונה והיעילה ביותר את משק המים בישראל.
בראש רשות המים עומד פרופ' אורי שני, מנהל רשות המים, אשר לו הסמכויות אשר היו בידיו של נציב המים (בימים שלפני הקמת הרשות) וסמכויות נוספות. מנהל רשות המים אחראי על ניהול משק המים בהתאם למדיניות הממשלה ובהתאם לכללים שקבעה מועצת הרשות. פרופסור אורי שני הוא ודאי איש מקצוע מעולה, אך אתר בושה מקשה, מדוע לא לנהל כראוי את מה שנראה כמו זוטות. עשרות אלפי מ"ק של מים זכים וטהורים, ההולכים לאיבוד בשל בזבוז של עירייה אחת, תוך התרסה וביזוי החוק. מה עושה רשות המים - קשה להאמין.
רשות המים והביוב, פועלת כרשות עצמאית, והיא פועלת במסגרת משרד התשתיות הלאומיות. ראינו מקום להביא את דברי שר התשתיות הלאומיות, כפי שמופיעים באתר האינטרנט של משרד התשתיות הלאומיות.
מדינת ישראל מובילה את תחום טכנולוגית המים בעולם, אך עם זאת, אנו מתמודדים עם משבר מים נוכח השנים השחונות האחרונות. על כולנו לקחת חלק במאמץ לחיסכון במים. אני ומשרדי נמשיך ונפעל להקמת מכונים נוספים להתפלת מי-הים והשבחת מי-הקולחין. יחד נוכל להבטיח את אספקת המים שלנו לשנים הבאות.
המים הנו משאב לאומי, הנמצא במחסור חמור, שרק ילך ויחמיר, אשר על השימוש בו ומניעת בזבוז, מופקת רשות המים. היא הסמכות שבדין, המפקחת כי לא ייעשה בזבוז מים ולא ייעשה שימוש במים שלא כדין.
• מתן מענה הולם למשבר משק המים במדינה כל זאת, על רק התנהלות ממשלות ישראל, בכל הקשור לקבלת החלטות וביצוען, בעיקר משנת 2000 ואילך.
• פעולת משרדי הממשלה, רשות המים וגופים מבוקרים אחרים לתיקון ליקויים וביצוע המלצות שהוצבו על-ידי מבקר המדינה, בכל הנוגע למשק המים.
• פעולות הגופים המבוקרים למניעה וצמצום של זיהום המים, מניעת המלחה, חסכון וייעול השימוש במים.
בערב יום הכיפור ט' תשרי תשס"ט , 8.10.08 פורסמה בעיתונות , הודעה חוזרת המבקשת מהציבור להעביר לוועדה חומר רלבנטי וכל מידע המצוי ברשותם בתחום חקירת הועדה. אולי, באווירת יום חשבון הנפש, יביא הציבור את דברי הביקורת וההצעות בנושא המים.
הפוליטיקאים החליטו להקים הוקמה ועדה ממלכתית, שמן הסתם חבריה, שהם מומחים, יעשו עבודה יסודית שתמשך זמן רב. כאשר תסתיים העבודה המתישה, לאחר זמן רב, יוגש הדוח, כרוך בחוברת נאה המכילה מידע רב בצירוף המלצות מערכתיות, שספק, אם יש להן סיכוי להתקבל. בינתיים, יש ועדה ממלכתית ולא צריך להתאמץ יתר על המידה.
אין לי מה לתרום בנושא המקצועי של משק המים בישראל, אך עניין קטן, גלוי לעין כל, מראה איך רשויות המדינה עושות צחוק מהעבודה. עיריית הרצליה מבזבזת מים רבים, זכים וטהורים לעין כל, ורשות המים, שבידה הסמכות שבדין לאכוף ולהעניש, עושה קולות של אכיפה, אך בפועל עושה מעט מאד עם בכלל.
דרך התנהלות עיריית הרצליה בראשות יעל גרמן, היא שערורייה של ממש. חשקה נפשה של יעל גרמן, כי הפארק העירוני החדש שהוקם, שנועד לשמור על בריכת החורף, יהיה מקושט מדשאות דשא ענקיות. מאחר והבחירות המוניציפאליות אמורות להתקיים בנובמבר 2008, ברור לכל כי הפארק צריך להיות מוכן מבעוד מועד, בעיצומו של הקיץ הלוהט, כדי שאפשר יהיה לעשות חנוכת הגן ברוב פאר. ראה פארק הבאסה.
שקיפות פעולות אכיפה כנגד עבירות על תקנות המים, של השקייה בשעות אסורות.
מידע אודות זיהום שטח תע"ש דרום השרון.
למרות המחסור החמור של מים שפירים, אנו עדים להקמת ותחזוקה של שטחי מדשאות עצומים,על-ידי הרשויות המקומיות, כאשר ישנן חלופות טובות לגנים שלא יהיו זוללי מים טהורים הנמצאים במחסור. אנשים פרטיים בצד גופים ציבוריים, בעיקר רשויות מקומיות, משקים את השטחים הירוקים בשעות היום, דבר המהווה עבירה על-פי תקנות המים. התברר, כי עיריית הרצליה, נתפשה מספר פעמים בעת השקיית משטחי הדשא של פארק הבאסה החדש, בשעות האסורות. פארק הבאסה.
מה עושה רשות המים. אם זה לא היה רציני, הייתי צוחק.... המציאות נראית כמו פיליטון, שהנו בעצם, גם מטאפורה על דרך פעולת רשויות השלטון. מדברים הרבה עושים מעט. מקימים ועדות, עושים כותרות, אך מזניחים את הפתרונות הפשוטים, הקלים לאכיפה, כאלה שיש בהם לא רק חיסכון של ממש, אלא אות וסמל.
רשות המים מבזבזת את משאביה הכספים.
זיהום מתחם התע"ש - דרום השרון.
לקריאת הדף העוסק בשטח תע"ש הקש: מתחם התע"ש.